Komission asetus (ETY) N:o 1760/84, annettu 22 päivänä kesäkuuta 1984, kiintiötä suuremman tuotannon soveltamista koskevista yksityiskohtaisista säännöistä sokerialalla annetun asetuksen (ETY) N:o 2670/81 muuttamisesta



Virallinen lehti nro L 165 , 23/06/1984 s. 0019 - 0020

Espanjank. erityispainos: Luku 03 Nide 31 s. 0081

Portugalink. erityispainos: Luku 03 Nide 31 s. 0081

Suomenk. erityispainos Alue 3 Nide 17 s. 0183

Ruotsink. erityispainos Alue 3 Nide 17 s. 0183



KOMISSION ASETUS (ETY) N:o 1760/84, annettu 22 päivänä kesäkuuta 1984, kiintiötä suuremman tuotannon soveltamista koskevista yksityiskohtaisista säännöistä sokerialalla annetun asetuksen (ETY) N:o 2670/81 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(), sellaisena kuin se on viimeksi muutettuna asetuksella (ETY) N:o 606/82(), ja erityisesti sen 26 artiklan 3 kohdan, sekä katsoo, että asetuksen (ETY) N:o 1785/81 26 artiklan 1 kohdassa säädetään erityisesti, että kiintiön lisäksi tuotettu sokeri on vietävä sellaisenaan; tähän asti tällainen sokeri on viety valkoisena sokerina tai raakasokerina; ennen sokerin jähmettämistä saatavien siirappien tuotanto ja sellaisenaan kaupan pitäminen on lisääntynyt jo jonkin aikaa; tällaiset siirapit on täytynyt kiteyttää, jotta ne on voitu viedä C-sokerina; näissä olosuhteissa olisi edellä mainittujen siirappien A- ja B-kiintiöt ylittävän tuotannon vientiin mukautettava komission asetuksen (ETY) N:o 2670/81() vastaavia säännöksiä; näinä siirappeina vietävän sokerin määrän toteamiseksi on osoittautunut aiheelliseksi viitata sokerialan kiintiöjärjestelmän soveltamista koskevista yksityiskohtaisista säännöistä 8 päivänä kesäkuuta 1982 annetun komission asetuksen (ETY) N:o 1443/82(), sellaisena kuin se on muutettuna asetuksella (ETY) N:o 434/84(), säännöksiin, asetuksessa (ETY) N:o 1443/82 säädetään, että A- ja B-siirappien tuotannossa on mahdollista soveltaa kahta menetelmää erotettavissa olevan sokeripitoisuuden vahvistamiseksi; C-siirappien osalta säädetään ainoastaan yhdestä tällaisesta menetelmästä; hallinnollisten vaikeuksien välttämiseksi olisi torjuttava mahdollisuus korvata vienti tällaisilla toisen sokerinvalmistusyrityksen tuottamilla siirapeilla, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2670/81 seuraavasti: 1) Korvataan 1 artiklan 1 kohdan toisen alakohdan ensimmäinen luetelmakohta seuraavasti: "- yhteisen tullitariffin alanimikkeeseen 17.02 D II kuuluvana denaturoimattomana valkoisena tai raakasokerina tai ennen sokerin jähmettämistä saatuna siirappina tai isoglukoosina sellaisenaan."2) Lisätään 1 artiklan 1 kohtaan neljäs alakohta seuraavasti: "Toisen alakohdan ensimmäisessä luetelmakohdassa tarkoitetut siirappina maasta vietävät sokerimäärät on vahvistettava niiden komission asetuksen (ETY) N:o 1443/82(1) 1 artiklan 5 kohdan toisen alakohdan säännösten mukaisesti todetun erotettavissa olevan sokeripitoisuuden perusteella. (1) EYVL N:o L 158, 9.6.1982, s. 17"3) Korvataan 2 artiklan 2 kohdan toinen alakohta seuraavasti: "Kyseinen valmistaja voi kuitenkin korvata vietävän C-sokerin muulla yhteisen tullitariffin nimikkeeseen 17.01 kuuluvalla valkoisella tai raakasokerilla sellaisenaan tai korvata C-isoglukoosin toisella isoglukoosilla, joka on toisen saman jäsenvaltion alueelle sijoittautuneen valmistajan tuottamaa. Tällaisessa tapauksessa korvauksen tekevän valmistajan on maksettava sokerista 1,25 ECUa 100:lta valkoisena sokerina ilmaistulta kilogrammalta ja isoglukoosista 1,25 ECUa 100 kuiva-ainekilogrammalta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä kesäkuuta 1984. Komission puolesta Poul DALSAGER Komission jäsen () EYVL N:o L 177, 1.7.1981, s. 4 () EYVL N:o L 74, 18.3.1982, s. 1 () EYVL N:o L 262, 16.9.1981, s. 14 () EYVL N:o L 158, 9.6.1982, s. 17 () EYVL N:o L 51, 22.1.1984, s. 13